erhwenkuo/poetry-chinese-zhtw huggingface dataset:
對鏡吟
作者：白居易（唐）

閑看明鏡坐清晨，多病姿容半老身。誰論情性乖時事，如今所得須甘分，腰佩銀龜朱兩輪。
江州赴忠州，至江陵已來，舟中示舍弟五十韻
作者：白居易（唐）

昔作鹹秦客，常思江海行。今來仍盡室，此去又專城。典午猶為幸，分憂固是榮。簈星州乘送，艛艓驛船迎。共載皆妻子，同遊即弟兄。寧辭浪跡遠，且貴賞心並。雲展帆高掛，飆馳棹迅徵。溯流從漢浦，循路轉荊衡。山逐時移色，江隨地改名。風光近東早，水木向南清。夏口煙孤起，湘川雨半晴。日煎紅浪沸，月射白砂明。北渚寒留雁，南枝暖待鶯。駢朱桃露萼，點翠柳含萌。亥市魚鹽聚，神林鼓笛鳴。壺漿椒葉氣，歌曲竹枝聲。系纜憐沙靜，垂綸愛岸平。水餐紅粒稻，野茹紫花菁。甌泛茶如乳，臺粘酒似餳。膾長抽錦縷，藕脆削瓊英。容易來千里，斯須進一程。未曾勞氣力，漸覺有心情。臥穩添春睡，行遲帶酒酲。忽愁牽世網，便欲濯塵纓。早接文場戰，曾爭翰苑盟。掉頭稱俊造，翹足取公卿。且昧隨時義，徒輸報國誠。眾排恩易失，偏壓勢先傾。虎尾憂危切，鴻毛性命輕。燭蛾誰救活，蠶繭自纏縈。斂手辭雙闕，回眸望兩京。長沙拋賈誼，漳浦臥劉楨。鶗鴂鳴還歇，蟾蜍破又盈。年光同激箭，鄉思極搖旌。潦倒親知笑，衰羸舊識驚。烏頭因感白，魚尾為勞赬。劍學將何用，丹燒竟不成。孤舟萍一葉，雙鬢雪千莖。老見人情盡，閑思物理精。如湯探冷熱，似博鬥輸贏。險路應須避，迷途莫共爭。此心知止足，何物要經營。玉向泥中潔，松經雪後貞。無妨隱朝市，不必謝寰瀛。但在前非悟，期無後患嬰。多知非景福，少語是元亨。晦即全身藥，明為伐性兵。昏昏隨世俗，蠢蠢學黎甿。鳥以能言cm，龜緣入夢烹。知之一何晚，猶足保餘生。
題嶽陽樓
作者：白居易（唐）

嶽陽城下水漫漫，獨上危樓倚曲欄。春岸綠時連夢澤，此地唯堪畫圖障，華堂張與貴人看。
入峽次巴東
作者：白居易（唐）

不知遠郡何時到，猶喜全家此去同。萬裡王程三峽外，兩片紅旌數聲鼓，使君艛艓上巴東。
十年三月三十日，別微之於灃上。十四年三月十一日夜，遇微之於峽中，停舟夷陵，三宿而別，言不盡者，以詩終之，因賦七言十七韻以贈，且欲記所遇之地與相見之時，為他年會話張本也
作者：白居易（唐）

灃水店頭春盡日，送君上馬謫通川。夷陵峽口明月夜，坐從日暮唯長歎，語到天明竟未眠。齒發蹉跎將五十，往事渺茫都似夢，舊遊流落半歸泉。醉悲灑淚春杯裡，別來只是成詩癖，老去何曾更酒顛。各限王程須去住，神女臺雲閑繚繞，使君灘水急潺湲，風淒暝色愁楊柳，君還秦地辭炎徼，我向忠州入瘴煙。未死會應相見在，
題峽中石上
作者：白居易（唐）

巫女廟花紅似粉，昭君村柳翠於眉。誠知老去風情少，見此爭無一句詩。
列女操
作者：孟郊（唐）

梧桐相待老，鴛鴦會雙死。貞女貴徇夫，捨生亦如此。波瀾誓不起，妾心井中水。
灞上輕薄行
作者：孟郊（唐）

長安無緩步，況值天景暮。相逢灞滻間，親戚不相顧。自歎方拙身，忽隨輕薄倫。常恐失所避，化為車轍塵。此中生白髮，疾走亦未歇。
長安羈旅行
作者：孟郊（唐）

十日一理髮，每梳飛旅塵。三旬九過飲，每食唯舊貧。萬物皆及時，獨餘不覺春。失名誰肯訪，得意爭相親。直木有恬翼，靜流無躁鱗。始知喧競場，莫處君子身。野策藤竹輕，山蔬薇蕨新。潛歌歸去來，事外風景真。
長安道
作者：孟郊（唐）

胡風激秦樹，賤子風中泣。家家朱門開，得見不可入。長安十二衢，投樹鳥亦急。高閣何人家，笙簧正喧吸。
送遠吟
作者：孟郊（唐）

河水昏複晨，河邊相送頻。離杯有淚飲，別柳無枝春。一笑忽然斂，萬愁俄已新。東波與西日，不惜遠行人。
古薄命妾
作者：孟郊（唐）

不惜十指弦，為君千萬彈。常恐新聲至，坐使故聲殘。棄置今日悲，即是昨日歡。將新變故易，持故為新難。青山有蘼蕪，淚葉長不幹。空令後代人，採掇幽思攢。
古離別
作者：孟郊（唐）

松山雲繚繞，萍路水分離。雲去有歸日，水分無合時。春芳役雙眼，春色柔四支。楊柳織別愁，千條萬條絲。
雜怨
作者：孟郊（唐）

憶人莫至悲，至悲空自衰。寄人莫剪衣，剪衣未必歸。朝為雙蒂花，莫為四散飛。花落還繞樹，遊子不顧期。夭桃花清晨，遊女紅粉新。夭桃花薄暮，遊女紅粉故。樹有百年花，人無一定顏。花送人老盡，人悲花自閑。貧女鏡不明，寒花日少容。暗蛩有虛織，短線無長縫。浪水不可照，狂夫不可從。浪水多散影，狂夫多異蹤。持此一生薄，空成萬恨濃。
靜女吟
作者：孟郊（唐）

豔女皆妒色，靜女獨檢蹤。任禮恥任妝，嫁德不嫁容。君子易求聘，小人難自從。此志誰與諒，琴絃幽韻重。
歸信吟
作者：孟郊（唐）

淚墨灑為書，將寄萬裡親。書去魂亦去，兀然空一身。
山老吟
作者：孟郊（唐）

不行山下地，唯種山上田。腰斧斫旅松，手瓢汲家泉。詎知文字力，莫記日月遷。蟠木為我身，始得全天年。
遊子吟
作者：孟郊（唐）

慈母手中線，遊子身上衣。臨行密密縫，意恐遲遲歸。誰言寸草心，報得三春暉。
小隱吟
作者：孟郊（唐）

我飲不在醉，我歡長寂然。酌溪四五盞，聽彈兩三絃。煉性靜棲白，洗情深寄玄。號怒路傍子，貪敗不貪全。
苦寒吟
作者：孟郊（唐）

天寒色青蒼，北風叫枯桑。厚冰無裂文，短日有冷光。敲石不得火，壯陰奪正陽。苦調竟何言，凍吟成此章。
猛將吟
作者：孟郊（唐）

擬膾樓蘭肉，蓄怒時未揚。秋鼙無退聲，夜劍不隱光。虎隊手驅出，豹篇心卷藏。古今皆有言，猛將出北方。
傷哉行
作者：孟郊（唐）

眾毒蔓貞松，一枝難久榮。豈知黃庭客，仙骨生不成。春色舍芳蕙，秋風繞枯莖。彈琴不成曲，始覺知音傾。館月改舊照，吊賓寫餘情。還舟空江上，波浪送銘旌。
怨詩
作者：孟郊（唐）

試妾與君淚，兩處滴池水。看取芙蓉花，今年為誰死。
湘弦怨
作者：孟郊（唐）

昧者理芳草，蒿蘭同一鋤。狂飆怒秋林，曲直同一枯。嘉木忌深蠹，哲人悲巧誣。靈均入迴流，靳尚為良謨。我願分眾泉，清濁各異渠。我願分眾巢，梟鸞相遠居。此志諒難保，此情竟何如。湘弦少知音，孤響空踟躕。
楚竹吟酬盧虔端公見和湘弦怨
作者：孟郊（唐）

握中有新聲，楚竹人未聞。識音者謂誰，清夜吹贈君。昔為瀟湘引，曾動瀟湘雲。一叫鳳改聽，再驚鶴失群。江花匪秋落，山日當晝曛。眾濁響雜遝，孤清思氛氳。欲知怨有形，願嚮明月分。一掬靈均淚，千年湘水文。
遠愁曲
作者：孟郊（唐）

飄颻何所從，遺塚行未逢。東西不見人，哭向青青松。此地有時盡，此哀無處容。聲翻太白雲，淚洗藍田峰。水涉七八曲，山登千萬重。願邀玄夜月，出視白日蹤。
貧女詞寄從叔先輩簡
作者：孟郊（唐）

蠶女非不勤，今年獨無春。二月冰雪深，死盡萬木身。時令自逆行，造化豈不仁。仰企碧霞仙，高控滄海雲。永別勞苦場，飄颻遊無垠。
邊城吟
作者：孟郊（唐）

西城近日天，俗稟氣候偏。行子獨自渴，主人仍賣泉。燒烽碧雲外，牧馬青坡巔。何處鶻突夢，歸思寄仰眠。
新平歌送許問
作者：孟郊（唐）

邊柳三四尺，暮春離別歌。早回儒士駕，莫飲土番河。誰識匣中寶，楚雲章句多。
殺氣不在邊
作者：孟郊（唐）

殺氣不在邊，凜然中國秋。道險不在山，平地有摧輈。河南又起兵，清濁俱鎖流。豈唯私客艱，擁滯官行舟。況餘隔晨昏，去家成阻修。忽然兩鬢雪，同是一日愁。獨寢夜難曉，起視星漢浮。涼風蕩天地，日夕聲颼飀。萬物無少色，兆人皆老憂。長策苟未立，丈夫誠可羞。靈響複何事，劍鳴思戮讎。
結愛
作者：孟郊（唐）

心心複心心，結愛務在深。一度欲離別，千回結衣襟。結妾獨守志，結君早歸意。始知結衣裳，不如結心腸。坐結行亦結，結盡百年月。
絃歌行
作者：孟郊（唐）

驅儺擊鼓吹長笛，瘦鬼染面惟齒白。暗中崒崒拽茅鞭，
覆巢行
作者：孟郊（唐）

荒城古木枝多枯，飛禽嗷嗷朝哺雛。枝傾巢覆雛墜地，枝危巢小風雨多，未容長成已先覆。靈枝珍木滿上林，
出門行
作者：孟郊（唐）

長河悠悠去無極，百齡同此可歎息。秋風白露沾人衣，一聞陌上苦寒奏，使我佇立驚且悲。君今得意厭粱肉，海風蕭蕭天雨霜，窮愁獨坐夜何長。驅車舊憶太行險，手持琅玕欲有贈，愛而不見心斷絕。南山峨峨白石爛，
湘妃怨
作者：孟郊（唐）

南巡竟不返，二妃怨逾積。萬裡喪蛾眉，瀟湘水空碧。冥冥荒山下，古廟收貞魄。喬木深青春，清光滿瑤席。搴芳徒有薦，靈意殊脈脈。玉佩不可親，徘徊煙波夕。
巫山曲
作者：孟郊（唐）

巴江上峽重複重，陽臺碧峭十二峰。荊王獵時逢暮雨，目極魂斷望不見，猿啼三聲淚滴衣。
巫山高
作者：孟郊（唐）

見盡數萬裡，不聞三聲猿。但飛蕭蕭雨，中有亭亭魂。千載楚王恨，遺文宋玉言。至今晴明天，雲結深閨門。
楚怨
作者：孟郊（唐）

秋入楚江水，獨照汨羅魂。手把綠荷泣，意愁珠淚翻。九門不可入，一犬吠千門。
塘下行
作者：孟郊（唐）

塘邊日欲斜，年少早還家。徒將白羽扇，調妾木蘭花。不是城頭樹，那棲來去鴉。
臨池曲
作者：孟郊（唐）

池中春蒲葉如帶，紫菱成角蓮子大。羅裙蟬鬢倚迎風，雙雙伯勞飛向東。
車遙遙
作者：孟郊（唐）

路喜到江盡，江上又通舟。舟車兩無阻，何處不得遊。丈夫四方誌，女子安可留。郎自別日言，無令生遠愁。旅雁忽叫月，斷猿寒啼秋。此夕夢君夢，君在百城樓。寄淚無因波，寄恨無因輈。願為馭者手，與郎回馬頭。
徵婦怨
作者：孟郊（唐）

良人昨日去，明月又不圓。別時各有淚，零落青樓前。君淚濡羅巾，妾淚滿路塵。羅巾長在手，今得隨妾身。路塵如得風，得上君車輪。漁陽千里道，近如中門限。中門逾有時，漁陽長在眼。生在綠羅下，不識漁陽道。良人自戍來，夜夜夢中到。
空城雀
作者：孟郊（唐）

一雀入官倉，所食寧損幾。只慮往覆頻，官倉終害爾。魚網不在天，鳥羅不張水。飲啄要自然，可以空城裡。
閑怨
作者：孟郊（唐）

妾恨比斑竹，下盤煩冤根。有筍未出土，中已含淚痕。
羽林行
作者：孟郊（唐）

朔雪寒斷指，朔風勁裂冰。胡中射鵰者，此日猶不能。翩翩羽林兒，錦臂飛蒼鷹。揮鞭快白馬，走出黃河淩。
古意
作者：孟郊（唐）

河邊織女星，河畔牽牛郎。未得渡清淺，相對遙相望。
古別離
作者：孟郊（唐）

欲別牽郎衣，郎今到何處。不恨歸來遲，莫向臨邛去。
遊俠行
作者：孟郊（唐）

壯士性剛決，火中見石裂。殺人不回頭，輕生如暫別。豈知眼有淚，肯白頭上發。半生無恩酬，劍閑一百月。
黃雀吟
作者：孟郊（唐）

黃雀舞承塵，倚恃主人仁。主人忽不仁，買彈彈爾身。何不遠飛去，蓬蒿正繁新。蒿粒無人爭，食之足為珍。莫覷翻車粟，覷翻罪有因。黃雀不知言，贈之徒殷勤。
有所思
作者：孟郊（唐）

桔槔烽火晝不滅，客路迢迢信難越。古鎮刀攢萬片霜，
求仙曲
作者：孟郊（唐）

仙教生為門，仙宗靜為根。持心若妄求，服食安足論。鏟惑有靈藥，餌真成本源。自當出塵網，馭鳳登昆侖。
嬋娟篇
作者：孟郊（唐）

花嬋娟，泛春泉。竹嬋娟，籠曉煙。妓嬋娟，不長妍。月嬋娟，真可憐。夜半姮娥朝太一，人間本自無靈匹。漢宮承寵不多時，飛燕婕妤相妒嫉。
南浦篇
作者：孟郊（唐）

南浦桃花亞水紅，水邊柳絮由春風。鳥鳴喈喈煙濛濛，
清東曲
作者：孟郊（唐）

櫻桃花參差，香雨紅霏霏。含笑競攀折，美人濕羅衣。采采清東曲，明眸豔珪玉。青巾艑上郎，上下看不足。南陽公首詞，編入新樂錄。
望遠曲
作者：孟郊（唐）

朝朝候歸信，日日登高臺。行人未去植庭梅，愁來望遠煙塵隔，空憐綠鬢風吹白。何當歸見遠行客。
野居
作者：張籍（唐）

貧賤易為適，荒郊亦安居。端坐無餘思，彌樂古人書。秋田多良苗，野水多遊魚。我無耒與網，安得充廩廚。寒天白日短，簷下暖我軀。四肢暫寬柔，中腸鬱不舒。多病減志氣，為客足憂虞。況複苦時節，覽景獨踟躕。
西州
作者：張籍（唐）

羌胡據西州，近甸無邊城。山東收稅租，養我防塞兵。胡騎來無時，居人常震驚。嗟我五陵間，農者罷耘耕。邊頭多殺傷，士卒難全形。郡縣發丁役，丈夫各徵行。生男不能養，懼身有姓名。良馬不念秣，烈士不苟營。所願除國難，再逢天下平。
雜怨
作者：張籍（唐）

切切重切切，秋風桂枝折。人當少年嫁，我當少年別。念君非徵行，年年長遠途。妾身甘獨歿，高堂有舅姑。山川豈遙遠，行人自不返。
惜花
作者：張籍（唐）

春潭足芳樹，水清不如素。幽人愛華景，一一空山暮。月出潭氣白，遊魚暗沖石。夜深春思多，酒醒山寂寂。
三原李氏園宴集
作者：張籍（唐）

暮春天早熱，邑居苦囂煩。言從君子樂，樂彼李氏園。園中有草堂，池引涇水泉。開戶西北望，遠見嵯峨山。借問主人翁，北州佐戎軒。僕夫守舊宅，為客侍華筵。高懷有餘興，竹樹芳且鮮。傾我所持觴，盡日共留連。疏拙不偶俗，常喜形體閑。況來幽棲地，能不重歎言。
沈千運舊居
作者：張籍（唐）

汝北君子宅，我來見頹墉。亂離子孫盡，地屬鄰裡翁。土木被丘墟，溪路不連通。舊井蔓草合，牛羊墜其中。君辭天子書，放意任體躬。一生不自力，家與逆旅同。高議切星辰，餘聲激喑聾。方將旌舊閭，百世可封崇。嗟其未積年，已為荒林叢。時豈無知音，不能崇此風。浩蕩竟無睹，我將安所從。
贈別孟郊
作者：張籍（唐）

歷歷天上星，沉沉水中萍。幸當清秋夜，流影及微形。君生衰俗間，立身如禮經。純誠發新文，獨有金石聲。才名振京國，歸省東南行。停車楚城下，顧我不念程。寶鏡曾墜水，不磨豈自明。苦節居貧賤，所知賴友生。歡會方別離，慼慼憂慮並。安得在一方，終老無送迎。
臥疾
作者：張籍（唐）

身病多思慮，亦讀神農經。空堂留燈燭，四壁青熒熒。羈旅隨人歡，貧賤還自輕。今來問良醫，乃知病所生。僮僕各憂愁，杵臼無停聲。見我形憔悴，勸藥語丁寧。春雨枕蓆冷，窗前新禽鳴。開門起無力，遙愛雞犬行。服藥察耳目，漸如醉者醒。顧非達性命，猶為憂患生。
別段生
作者：張籍（唐）

與子骨肉親，願言長相隨。況離父母傍，從我學書詩。同在道路間，講論亦未虧。為文於我前，日夕生光儀。行役多疾疚，賴此相扶持。貧賤事難拘，今日有別離。我去秦城中，子留汴水湄。離情兩飄斷，不異風中絲。幼年獨為客，舉動難得宜。努力自修勵，常如見我時。送我登山岡，再拜問還期。還期在新年，勿怨歡會遲。
哭於鵠
作者：張籍（唐）

青山無逸人，忽覺大國貧。良玉沉幽泉，名為天下珍。野性疏時俗，再拜乃從軍。氣高終不合，去如鏡上塵。我初有章句，相合者唯君。今來吊嗣子，對隴燒新文。耕者廢其耜，爨者絕其薪。苟無新衣裳，曷用光我身。奠酒徒拜手，哀懷安能陳。徒保金石韻，千載人所聞。
南歸
作者：張籍（唐）

促促念道路，四支不常寧。行車未及家，天外非盡程。骨肉待我歡，鄉裡望我榮。豈知東與西，憔悴竟無成。人言苦夜長，窮者不念明。懼離其寢寐，百憂傷性靈。世道多險薄，相勸畢中誠。遠遊無知音，不如商賈行。達人有常志，愚夫勞所營。舊山行去遠，言歸樂此生。
惜花
作者：張籍（唐）

濛濛庭樹花，墜地無顏色。日暮東風起，飄揚玉階側。殘蕊在猶稀，青條聳複直。為君結芳實，令君勿歎息。
奉和舍人叔直省時思琴
作者：張籍（唐）

藹藹紫薇直，秋意深無窮。滴瀝仙閣漏，肅穆禁池風。竹月泛涼影，萱露澹幽叢。地清物態勝，宵閑琴思通。時屬雅音際，迥凝虛抱中。達人掌樞近，常與隱默同。
離婦
作者：張籍（唐）

十載來夫家，閨門無瑕疵。薄命不生子，古制有分離。託身言同穴，今日事乖違。念君終棄捐，誰能強在茲。堂上謝姑嫜，長跪請離辭。姑嫜見我往，將決複沉疑。與我古時釧，留我嫁時衣。高堂拊我身，哭我於路陲。昔日初為婦，當君貧賤時。晝夜常紡織，不得事蛾眉。辛勤積黃金，濟君寒與饑。洛陽買大宅，邯鄲買侍兒。夫婿乘龍馬，出入有光儀。將為富家婦，永為子孫資。誰謂出君門，一身上車歸。有子未必榮，無子坐生悲。為人莫作女，作女實難為。
懷別
作者：張籍（唐）

僕人驅行軒，低昂出我門。離堂無留客，席上唯琴樽。古道隨水曲，悠悠繞荒村。遠端未奄息，別念在朝昏。端居愁歲永，獨此留清景。豈無經過人，尋歎門巷靜。君如天上雨，我如屋下井。無因同波流，願作形與影。
學仙
作者：張籍（唐）

樓觀開朱門，樹木連房廊。中有學仙人，少年休谷糧。高冠如芙蓉，霞月披衣裳。六時朝上清，佩玉紛鏘鏘。自言天老書，秘覆雲錦囊。百年度一人，妄洩有災殃。每佔有仙相，然後傳此方。先生坐中堂，弟子跪四廂。金刀截身發，結誓焚靈香。弟子得其訣，清齋入空房。守神保元氣，動息隨天罡。爐燒丹砂盡，晝夜候火光。藥成既服食，計日乘鸞凰。虛空無靈應，終歲安所望。勤勞不能成，疑慮積心腸。虛羸生疾疹，壽命多夭傷。身歿懼人見，夜埋山谷傍。求道慕靈異，不如守尋常。先王知其非，戒之在國章。
夜懷
作者：張籍（唐）

窮居積遠念，轉轉迷所歸。幽蕙零落色，暗螢參差飛。病生秋風簟，淚墮月明衣。無愁坐寂寞，重使奏清徽。
城南
作者：張籍（唐）

漾漾南澗水，來作曲池流。言尋參差島，曉榜輕盈舟。萬繞不再止，千尋盡孤幽。藻澀訝人重，萍分指魚遊。繁苗毯下垂，密箭翻回輈。曝鱉亂自墜，陰藤斜相鉤。臥蔣黑米吐，翻芰紫角稠。橋低競俯僂，亭近閑夷猶。目為逐勝朗，手因掇芳柔。漸喜遊來極，忽疑歸無由。氣狀雖可覽，纖微諒難搜。未聽主人賞，徒愛清華秋。
懷友
作者：張籍（唐）

人生有行役，誰能如草木。別離感中懷，乃為我桎梏。百年受命短，光景良不足。念我別離者，願懷日月促。平地施道路，車馬往不復。空知為良田，秋望禾黍熟。端居無儔侶，日夜禱耳目。立身難自覺，常恐憂與辱。窮賤無閒暇，疾痛多嗜慾。我思攜手人，逍遙任心腹。
寄別者
作者：張籍（唐）

寒天正飛雪，行人心切切。同為萬裡客，中路忽離別。別君汾水東，望君汾水西。積雪無平岡，空山無人蹊。羸馬時倚轅，行行未遑食。下車勸僮僕，相顧莫歎息。詎知佳期隔，離念終無極。
獻從兄
作者：張籍（唐）

悠悠旱天雲，不遠如飛塵。賢達失其所，沉飄同眾人。擢秀登王畿，出為良使賓。名高滿朝野，幼賤誰不聞。一朝遇讒邪，流竄八九春。詔書近遷移，組綬未及身。冬井無寒冰，玉潤難為焚。虛懷日迢遙，榮辱常保純。我念出遊時，勿吟康樂文。願言靈溪期，聊欲相依因。
寄韓愈
作者：張籍（唐）

野館非我室，新居未能安。讀書避塵雜，方覺此地閑。過郭多園墟，桑果相接連。獨遊竟寂寞，如寄空雲山。夏景常晝毒，密林無鳴蟬。臨溪一盥濯，清去肢體煩。出林望曾城，君子在其間。戎府草章記，阻我此遊盤。憶昔西潭時，並持釣魚竿。共忻得魴鯉，烹鱠於我前。幾朝還複來，歎息時獨言。
贈姚怤
作者：張籍（唐）

漏天日無光，澤土松不長。君今職下位，志氣安得揚。白髮文思壯，才為國賢良。無人識高韻，薦於天子傍。況我愚樸姿，強趨利名場。遠同幹貴人，身舉固難彰。昔逢汴水濱，今會習池陽。豈無再來期，顧恐非此方。願為石中泉，不為瓦上霜。離別勿複道，所貴不相忘。
病中寄白學士拾遺
作者：張籍（唐）

秋亭病客眠，庭樹滿枝蟬。涼風繞砌起，斜影入床前。梨晚漸紅墜，菊寒無黃鮮。倦遊寂寞日，感歎蹉跎年。塵歡久消委，華念獨迎延。自寓城闕下，識君弟事焉。君為天子識，我方沉病纏。無因會同語，悄悄中懷煎。
雨中寄元宗簡
作者：張籍（唐）

秋堂羸病起，盥漱風雨朝。竹影冷疏澀，榆葉暗飄蕭。街徑多墜果，牆隅有蛻蜩。延瞻遊步阻，獨坐閑思饒。君居應如此，恨言相去遙。
野寺後池寄友
作者：張籍（唐）

佛寺連野水，池幽夏景清。繁木蔭芙蕖，時有水禽鳴。通溪岸暫斷，分渚流複縈。伴僧鐘磬罷，月來池上明。友人竟不至，東北見高城。獨遊自寂寞，況此恨盈盈。
董公詩
作者：張籍（唐）

誰主東諸侯，元臣隴西公。旌節居汴水，四方皆承風。在朝四十年，天下誦其功。相我明天子，政成如太宗。東方有艱難，公乃出臨戎。單車入危城，慈惠安群兇。公謂其黨言，汝材甚驍雄。為我帳下士，出入衛我躬。汝息為我子，汝親我為翁。眾皆相顧泣，無不和且恭。其父教子義，其妻勉夫忠。不自以為資，奉上但顒顒。公衣無文采，公食少肥濃。所憂在萬人，人實我寧空。輕刑寬其政，薄賦弛租庸。四郡三十城，不知歲饑兇。天子臨朝喜，元老留在東。今聞揚盛德，就安我大邦。百辟賀明主，皇風恩賜重。朝廷有大事，就決其所從。海內既無虞，君臣方肅雍。端居任僚屬，宴語常從容。翩翩者蒼烏，來巢於林叢。甘瓜生場圃，一蒂實連中。田有嘉穀隴，異畝穗亦同。賢人佐聖人，德與神明通。感應我淳化，生瑞我地中。昔者此州人，但矜馬與弓。今公施德禮，自然威武崇。公其共百年，受祿將無窮。
祭退之
作者：張籍（唐）

嗚呼吏部公，其道誠巍昂。生為大賢姿，天使光我唐。德義動鬼神，鑒用不可詳。獨得雄直氣，發為古文章。學無不該貫，吏治得其方。三次論諍退，其志亦剛強。再使平山東，不言所謀臧。薦待皆寒羸，但取其才良。親朋有孤稚，婚姻有辦營。如彼天有鬥，人可為信常。如彼歲有春，物宜得華昌。哀哉未申施，中年遽殂喪。朝野良共哀，矧於知舊腸。籍在江湖間，獨以道自將。學詩為眾體，久乃溢笈囊。略無相知人，黯如霧中行。北遊偶逢公，盛語相稱明。名因天下聞，傳者入歌聲。公領試士司，首薦到上京。一來遂登科，不見苦貢場。觀我性樸直，乃言及平生。由茲類朋黨，骨肉無以當。坐令其子拜，常呼幼時名。追招不隔日，繼踐公之堂。出則連轡馳，寢則對榻床。搜窮古今書，事事相酌量。有花必同尋，有月必同望。為文先見草，釀熟偕共觴。新果及異鮭，無不相待嘗。到今三十年，曾不少異更。公文為時師，我亦有微聲。而後之學者，或號為韓張。我官麟臺中，公為大司成。念此委末秩，不能力自揚。特狀為博士，始獲升朝行。未幾享其資，遂忝南宮郎。是事賴拯扶，如屋有棟樑。去夏公請告，養疾城南莊。籍時官休罷，兩月同遊翔。黃子陂岸曲，地曠氣色清。新池四平漲，中有蒲荇香。北臺臨稻疇，茂柳多陰涼。板亭坐垂釣，煩苦稍已平。共愛池上佳，聯句舒遐情。偶有賈秀才，來茲亦同並。移船入南溪，東西縱篙撐。劃波激船舷，前後飛鷗鶬。回入潭瀨下，網截鯉與魴。踏沙掇水蔬，樹下烝新粳。日來相與嬉，不知暑日長。柴翁攜童兒，聚觀於岸傍。月中登高灘，星漢交垂芒。釣車擲長線，有獲齊歡驚。夜闌乘馬歸，衣上草露光。公為遊溪詩，唱詠多慨慷。自期此可老，結社於其鄉。籍受新官詔，拜恩當入城。公因同歸還，居處隔一坊。中秋十六夜，魄圓天差晴。公既相邀留，坐語於階楹。乃出二侍女，合彈琵琶箏。臨風聽繁絲，忽遽聞再更。顧我數來過，是夜涼難忘。公疾浸日加，孺人視藥湯。來候不得宿，出門每回遑。自是將重危，車馬候縱橫。門僕皆逆遣，獨我到寢房。公有曠達識，生死為一綱。及當臨終晨，意色亦不荒。贈我珍重言，傲然委衾裳。公比欲為書，遺約有修章。令我署其末，以為後事程。家人號於前，其書不果成。子符奉其言，甚於親使令。魯論未訖注，手跡今微茫。新亭成未登，閉在莊西廂。書劄與詩文，重疊我笥盈。頃息萬事盡，腸情多摧傷。舊塋盟津北，野窆動鼓鉦。柳車一出門，終天無回箱。籍貧無贈貲，曷用申哀誠。衣器陳下帳，醪餌奠堂皇。明靈庶鑒知，彷彿斯來饗。
妓席與杜牧之同詠
作者：張祜（唐）

骰子逡巡裹手拈，無因得見玉纖纖。——杜牧但知報導金釵落，彷彿還應露指尖。——張祜
同趙二十二訪張明府郊居聯句
作者：杜牧（唐）

陶潛官罷酒瓶空，門掩楊花一夜風。——杜牧古調詩吟山色裡，無絃琴在月明中。——趙嘏遠簷高樹宜幽鳥，出岫孤雲逐晚虹。——杜牧別後東籬數枝菊，不知閑醉與誰同。——趙嘏
遊長安諸寺聯句：靖恭坊大興善寺：老松青桐聯二…絕句
作者：段成式（唐）

有松堪系馬，遇缽更投針。記得湯師句，高禪助朗吟。——段成式乘晴入精舍，語默想東林。儘是忘機侶，誰驚息影禽。——張希複一雨微塵盡，支郎許數過。方同嗅薝蔔，不用算多羅。——鄭符
遊長安諸寺聯句：靖恭坊大興善寺：蛤像聯二十字絕句
作者：段成式（唐）

相好全如梵，端倪只為隋。寧同蚌頑惡，但與鷸相持。——段成式雖因雀變化，不逐月虧盈。縱有天中匠，神工詎可成。——張希複
遊長安諸寺聯句：靖恭坊大興善寺：聖柱聯句
作者：段成式（唐）

天心惟助善，聖跡此開陽。——段成式載恐雷輪重，緪疑電索長。——張希複上沖挾螮蝀，不動束鋃鐺。——段成式饑鳥未曾啄，乖龍甯敢藏。——張希複
遊長安諸寺聯句：長樂坊安國寺：紅樓聯句
作者：段成式（唐）

重疊碎晴空，餘霞更照紅。蟬蹤近鳷鵲，鳥道接相風。——張希複苔靜金輪路，雲輕白日宮。壁詩傳謝客，門榜佔休公。——段成式
遊長安諸寺聯句：長樂坊安國寺：穗柏聯句
作者：段成式（唐）

一院暑難侵，莓苔共影深。標枝爭息鳥，餘吹正開襟。——段成式宿雨香添色，殘陽石在陰。乘閑動詩意，助靜入禪心。——張希複
遊長安諸寺聯句：長樂坊安國寺：題璘公院
作者：段成式（唐）

靜，虛。熱際，安居。——鄭符龕燈斂，印香除。東林賓客，西澗圖書。簷外垂青豆，——段成式經中發白蕖。縱辯宗因袞袞，忘言理事如如。——段成式泉臺定將入流否，鄰笛足疑清梵餘。——段成式
遊長安諸寺聯句：常樂坊趙景公寺：吳畫聯句
作者：段成式（唐）

慘澹十堵內，吳生縱狂跡。風雲將逼人，神鬼如脫壁。——段成式其中龍最怪，張甲方汗慄。黑雲夜窸窣，焉知不霹靂。——張希複此際忽仙子，獵獵衣舄奕。妙瞬乍疑生，參差奪人魄。——鄭符往往乘猛虎，沖梁聳奇石。蒼峭束高泉，角膝驚欹側。——段成式冥獄不可視，毛戴腋流液。苟能水成河，剎那沈火宅。——升上人
遊長安諸寺聯句：常樂坊趙景公寺：題約公院
作者：段成式（唐）

印火熒熒，燈續焰青。——張希複七俱胝咒，四阿含經。——段成式各錄佳語，聊事素屏。——鄭符丈室安居，延賓不扃。——升上人
遊長安諸寺聯句：大同坊雲華寺：偶聯句
作者：段成式（唐）

共入夕陽寺，因窺甘露門。——升上人清香惹苔蘚，忍草雜蘭蓀。——鄭符捷偈飛鉗答，新詩倚仗論。——段成式壞幡標古剎，聖畫煥崇垣。——張希複豈慕穿籠鳥，難防在牖猿。——段成式一音唯一性，三語更三幡。——張希複
遊長安諸寺聯句：道政坊寶應寺：僧房聯句
作者：段成式（唐）

古畫思匡嶺，上方疑傅巖。蝶閑移忍草，蟬曉揭高杉。——段成式香字消芝印，金經發茝函。井通松底脈，書坼洞中緘。——張希複
遊長安諸寺聯句：道政坊寶應寺：小小寫真聯句
作者：段成式（唐）

如生小小真，猶自未棲塵。——鄭符褕袂將離座，斜柯欲近人。——段成式昔時知出眾，情寵佔橫陳。——張希複不遣遊張巷，豈教窺宋鄰。——鄭符庾樓吹笛裂，弘閣賞歌新。——段成式蟬怯纖腰步，蛾驚半額嚬。——張希複圖形誰有術，買笑詎辭貧。——段成式複隴迷村徑，重泉隔漢津。——鄭符同心知作羽，比目定為鱗。——張希複殘月巫山夕，餘霞洛浦晨。——段成式
遊長安諸寺聯句：平康坊菩薩寺：書事聯句
作者：段成式（唐）

悉為無事者，任被俗流憎。——鄭符客異幹時客，僧非出院僧。——段成式遠聞疏牖磬，曉辨密龕燈。——張希複步觸珠幡響，吟窺缽水澄。——鄭符句饒方外趣，遊愜社中朋。——段成式靜裡已馴鴿，齋中亦好鷹。——張希複金塗筆是褧，彩溜紙非繒。——升上人錫杖已克鍛，田衣從懷塍。——段成式佔床暫一脅，卷箔賴長肱。——張希複佛日初開照，魔天破幾層。——段成式咒中陳秘計，論處正先登。——張希複勇帶綻針石，危防丘井藤。——升上人
遊長安諸寺聯句：光宅坊光宅寺：中禪師影堂聯句
作者：段成式（唐）

名下固無虛，敖曹貌嚴毅。洞達見空王，圓融入佛地。——張希複一言當要害，忽忽醒諸醉。不動須彌山，多方辯無匱。——鄭符坦率對萬乘，偈答無所避。爾如毗沙門，外形如脫履。——段成式但以理為量，不語怪力事。木石摧貢高，慈悲引貪恚。——升上人當時乏支許，何人契深致。隨宜詎說三，直下開不二。——段成式
遊長安諸寺聯句：翊善坊保壽寺：光天幀贊聯句
作者：段成式（唐）

觀音化身，厥形孔怪。胣腦淫厲，眾魔膜拜。——張希複指夢鴻紛，榜列區界。其事明張，何不可解。——段成式閻阿德川，大士先天。眾象參羅，福源田田。——鄭符百億花發，百千燈然。膠如絡繹，浩汗連綿。——張希複焰摩界戚，洛迦苦霽。正念皈依，眾青如彗。——段成式戾宰可汰，痴膜可蛻。稽首如空，睟容若睇。——張希複闡提墨師，睹而面之。寸念不生，未遇乎而。——段成式
遊長安諸寺聯句：宣陽坊靜域寺：三階院聯句
作者：段成式（唐）

密密助堂堂，隋人歌檿桑。雙弧摧孔雀，一矢隕貪狼。——段成式百步望雲立，九規看月張。獲蛟徒破浪，中乙漫如牆。——張希複還似貫金鼓，更疑穿石樑。因添挽河力，為滅射天狂。——段成式絕藝卻南牧，英聲來鬼方。麗龜何足敵，殪豕未為長。——鄭符龍臂勝猿臂，星芒超箭芒。虛誇絕高鳥，垂拱議明堂。——段成式
遊長安諸寺聯句：崇義坊招福院：贈諸上人聯句
作者：段成式（唐）

翻了西天偈，燒餘梵宇香。撚眉愁俗客，支頰背殘陽。——段成式洲號惟思沃，山名只記匡。辨中摧世智，定裡破魔強。——張希複許睿禪心徹，湯休詩思長。朗吟疏磬斷，久語貫珠妨。——段成式乘興書芭葉，閑來入豆房。漫題存古壁，怪畫匝長廊。——張希複
遊長安諸寺聯句：招國坊崇濟寺：奇松聯二十字絕句
作者：段成式（唐）

杉松何相疏，榆柳方迥屑。無人擅談柄，一枝不敢折。——段成式中庭苔蘚深，吹餘鳴佛禽。至於摧折枝，凡草猶避陰。——張希複僻徑根從露，閒房枝任侵。一株風正好，來助碧雲吟。——鄭符時時掃窗聲，重露滴寒砌。風颭一枝遒，閑窺別生勢。——升上人偃蓋入樓妨，盤根侵井窄。高僧獨惆悵，為與澄嵐隔。——段成式
遊長安諸寺聯句：永安坊永壽寺：閑中好
作者：段成式（唐）

閑中好，盡日松為侶。此趣人不知，輕風度僧語。——鄭符閑中好，塵務不縈心。坐對當窗木，看移三面陰。——段成式閑中好，幽磬度聲遲。捲上論題肇，畫中僧姓支。——張希複
遊長安諸寺聯句：崇仁坊資聖寺：諸畫聯句
作者：段成式（唐）

吳生畫勇矛戟攢，——段成式出變奇勢千萬端。——張希複蒼蒼鬼怪層壁寬，——鄭符睹之忽忽毛髮寒。——段成式稜伽之力所疲殫，——段成式李真周昉優劣難。——鄭符活禽生卉推邊鸞，——段成式花房嫩彩猶未幹。——張希複韓幹變態如激湍，——鄭符惜哉壁畫世未殫。——段成式後人新畫何汗漫。——張希複
逢韓喜
作者：唐彥謙（唐）

相逢渾不覺，只似茂陵貧。嫋嫋花驕客，瀟瀟雨淨春。借書消茗困，索句寫梅真。此去青雲上，知君有幾人。
夜坐示友
作者：唐彥謙（唐）

夜久燭花落，淒聲生遠林。有懷嫌會淺，無事又秋深。黃葉歸田夢，白頭行路吟。山中亦可樂，不似此同襟。
梅亭
作者：唐彥謙（唐）

東海窮詩客，西風古驛亭。發從殘歲白，山入故鄉青。世事徒三窟，兒曹且一經。丁寧速賒酒，煮慄試砂瓶。
歲除
作者：唐彥謙（唐）

索索風搜客，沉沉雨洗年。殘林生獵跡，歸鳥避窯煙。節物杯漿外，溪山鬢影前。行藏都未定，筆硯或能捐。
詠月
作者：唐彥謙（唐）

陰盛此宵中，多為雨與風。坐無風雨至，看與雪霜同。抱濕離遙海，傾寒向遠空。年年不相值，還似道難通。
聞應德茂先離棠溪
作者：唐彥謙（唐）

落日蘆花雨，行人谷樹村。青山時問路，紅葉自知門。苜蓿窮詩味，芭蕉醉墨痕。端知棄城市，經席許頻溫。
松
作者：唐彥謙（唐）

託根蟠泰華，倚幹蝕莓苔。誰雲山澤間，而無梁棟材。
梅
作者：唐彥謙（唐）

玉人下瑤臺，香風動輕素。畫角弄江城，鳴璫月中墮。
蘭二首
作者：唐彥謙（唐）

清風搖翠環，涼露滴蒼玉。美人胡不紉，幽香藹空穀。謝庭漫芳草，楚畹多綠莎。於焉忽相見，歲晏將如何。
葡萄
作者：唐彥謙（唐）

金穀風露涼，綠珠醉初醒。珠帳夜不收，月明墮清影。
春草
作者：唐彥謙（唐）

隨夢入池塘，無心在金穀。青風自年年，吹遍天涯綠。
漁
作者：唐彥謙（唐）

相聚即為鄰，煙火自成簇。約伴過前溪，撐破蘼蕪綠。
留別四首
作者：唐彥謙（唐）

鵬程三萬裡，別酒一千鐘。好景當三月，春光上國濃。野花紅滴滴，江燕語喃喃。鼓吹翻新調，都亭酒正酣。登庸趨俊乂，廁用野無遺。起喜賡歌日，明良際會時。鹽車淹素志，長阪入青雲。老驥春風裡，奔騰獨異群。
秋葵
作者：唐彥謙（唐）

月瓣團欒剪赭羅，長條排蕊綴鳴珂。傾陽一點丹心在，承得中天雨露多。
春草
作者：唐彥謙（唐）

天北天南繞路邊，託根無處不延綿。萋萋總是無情物，吹綠東風又一年。
春日偶成
作者：唐彥謙（唐）

dG箏簫管和琵琶，興滿金尊酒量賒。歌舞留春春似海，美人顏色正如花。
秋日感懷
作者：唐彥謙（唐）

溪上芙蓉映醉顏，悲秋宋玉鬢毛斑。無情最恨東流水，暗逐芳年去不還。
七夕
作者：唐彥謙（唐）

會合無由歎久違，一年一度是緣非。而予願乞天孫巧，五色紉針補袞衣。
懷友
作者：唐彥謙（唐）

金井涼生梧葉秋，閑看新月上簾鉤。冰壺總憶人如玉，目斷重雲十二樓。
翡翠
作者：唐彥謙（唐）

莎草江汀漫晚潮，翠華香撲水光遙。玉樓春暖笙歌夜，妝點花鈿上舞翹。
詠馬二首
作者：唐彥謙（唐）

紫雲團影電飛瞳，駿骨龍媒自不同。騎過玉樓金轡響，一聲嘶斷落花風。崚嶒高聳骨如山，遠放春郊苜蓿間。百戰沙場汗流血，夢魂猶在玉門關。
留別
作者：唐彥謙（唐）

丹湖湖上送行舟，白雁啼殘蘆葉秋。採石江頭舊時路，題詩還憶水邊樓。
詠竹
作者：唐彥謙（唐）

醉臥涼陰沁骨清，石床冰簟夢難成。月明午夜生虛籟，誤聽風聲是雨聲。
憶孟浩然
作者：唐彥謙（唐）

郊外淩兢西複東，雪晴驢背興無窮。句搜明月梨花內，趣入春風柳絮中。
寄友三首
作者：唐彥謙（唐）

新酒秦淮縮項鯿，淩霄花下共流連。別來客邸空翹首，細雨春風憶往年。寒燈孤對擁青氈，牢落何如似客邊。卻憶花前酣後飲，醉呼明月上遙天。客裡逢春一惘然，梅花落盡柳如煙。無情最恨東來雁，底事音書不肯傳。
無題十首
作者：唐彥謙（唐）

細草鋪茵綠滿堤，燕飛晴日正遲遲。尋芳陌上花如錦，折得東風第一枝。錦箏銀甲響鶤弦，勾引春聲上綺筵。醉倚闌幹花下月，犀梳斜嚲鬢雲邊。楚雲湘雨會陽臺，錦帳芙蓉向夜開。吹罷玉簫春似海，一雙彩鳳忽飛來。春江新水促歸航，惜別花前酒漫觴。倒盡銀瓶渾不醉，卻憐和淚入愁腸。誰知別易會應難，目斷青鸞信渺漫。情似藍橋橋下水，年來流恨幾時幹。漏滴銅龍夜已深，柳梢斜月弄疏陰。滿園芳草年年恨，剔盡燈花夜夜心。夜合庭前花正開，輕羅小扇為誰裁。多情驚起雙蝴蝶，飛入巫山夢裡來。憶別悠悠歲月長，酒兵無計敵愁腸。柔絲漫折長亭柳，綰得同心欲寄將。楊柳青青映畫樓，翠眉終日鎖離愁。杜鵑啼落枝頭月，多為傷春恨不休。雲色鮫綃拭淚顏，一簾春雨杏花寒。幾時重會鴛鴦侶，月下吹笙和彩鸞。
寄同上人
作者：唐彥謙（唐）

高高山頂寺，更有最高人。定起松鳴屋，吟圓月上身。雲藏三伏熱，水散百溪津。曾乞蘭花供，無書又過春。
夜坐
作者：唐彥謙（唐）

愁鬢丁年白，寒燈丙夜青。不眠驚戍鼓，久客厭郵鈴。洶洶城噴海，疏疏屋漏星。十年窮父子，相守慰飄零。
吊方幹處士二首
作者：唐彥謙（唐）

不謂高名下，終全玉雪身。交猶及前輩，語不似今人。別號行鳴雁，遺編感獲麟。斂衣應自定，只著古衣巾。不比他人死，何詩可挽君。淵明元懶仕，東野別攻文。滄海諸公淚，青山處士墳。相看莫浪哭，私諡有前聞。
題證道寺
作者：唐彥謙（唐）

彎環青徑斜，自是野僧家。滿澗洗巖液，插天排石牙。爐寒餘柏子，架靜落藤花。記得逃兵日，門多貴客車。
宿趙gj別業
作者：唐彥謙（唐）

溪山兵後縣，風雪旅中人。迫夜愁嚴鼓，沖寒託軟巾。摧藏名字在，疏率饌殽真。今代徐元直，高風自可親。
原上
作者：唐彥謙（唐）

危橋橫古渡，村野帶平林。野鶩寒塘靜，山禽曉樹深。雨微風矗□，雲暗雪侵尋。安道門前水，清遊豈獨吟。
寄臺省知己
作者：唐彥謙（唐）

久懷聲籍甚，千里致雙魚。宦路終推轂，親幃且著書。才名賈太傅，文學馬相如。轍跡東巡海，何時適我閭。
自詠
作者：唐彥謙（唐）

白髮三千丈，青春四十年。兩牙搖欲落，雙膝痺如攣。強仕非時彥，無聞惜昔賢。自期終見惡，未忍舍遺編。
遊陽明洞呈王理得諸君
作者：唐彥謙（唐）

禹穴蒼茫不可探，人傳靈笈鎖煙嵐。初晴鶴點青邊嶂，堪憐尹叟非關吏，猶向江南逐老聃。
新豐
作者：唐彥謙（唐）

沛中歌舞百餘人，帝業功成裡巷新。半夜素靈先哭楚，惆悵故園前事遠，曉風長路起埃塵。
拜越公墓因遊定水寺有懷源老
作者：唐彥謙（唐）

越公已作飛仙去，猶得潭潭好墓田。老樹背風深拓地，我與源公舊相識，遺言瀟灑有人傳。
任潛謀隱之作
作者：唐彥謙（唐）

江邊秋日逢任子，大理索詩吾欲忘。為問山資何次第，千古浮雲共歸思，曉風城郭水花香。
晚秋遊中溪
作者：唐彥謙（唐）

淡竹岡前沙雁飛，小花尖下柘丸肥。山雲不卷雨自薄，故人舊業依稀在，怪石老松今是非。
寄陳少府兼簡叔高
作者：唐彥謙（唐）

懷人路絕雲歸海，避俗門深草蔽丘。萬事漸消閒客夢，近日鄰家有新釀，每逢詩伴得淹留。
過清涼寺王導墓下
作者：唐彥謙（唐）

江左風流廊廟人，荒墳拋與梵宮鄰。多年羊虎猶眠石，永思陵下猶淒切，廢屋寒風吹野薪。
第三溪
作者：唐彥謙（唐）

日晏霜濃十二月，林疏石瘦第三溪。雲沙有徑縈寒燒，早知涉世真成夢，不棄山田春雨犁。
蒲津河亭
作者：唐彥謙（唐）

宿雨清秋霽景澄，廣亭高樹向晨興。煙橫博望乘槎水，思鄉懷古多傷別，況此哀吟意不勝。
毗陵道中
作者：唐彥謙（唐）

百年只有百清明，狼狽今年又避兵。煙火誰開寒食禁，渺渺飛鴻天斷處，古來還是闔閭城。
越城待旦
作者：唐彥謙（唐）

策策虛樓竹隔明，悲來輾轉向誰傾。天寒胡雁出萬裡，清溪白石村村有，五尺烏犍託此生。
過浩然先生墓
作者：唐彥謙（唐）

人間萬卷龐眉老，眼見堂堂入草萊。行客須當下馬過，猶勝黃金買碑碣，百年名字已煙埃。
贈孟德茂
作者：唐彥謙（唐）

江海悠悠雪欲飛，抱書空出又空歸。沙頭人滿鷗應笑，平生萬卷應夫子，兩世功名窮布衣。
秋霽豐德寺與玄貞師詠月
作者：唐彥謙（唐）

露冷風輕霽魄圓，高樓更在碧山巔。四溟水合疑無地，夜深獨與巖僧語，群動消聲舉世眠。
長陵
作者：唐彥謙（唐）

長安高闕此安劉，祔葬累累盡列侯。豐上舊居無故裡，千載腐儒騎瘦馬，渭城斜月重回頭。
留別
作者：唐彥謙（唐）

西入潼關路，何時更盍簪。年來人事改，老去鬢毛侵。花染離筵淚，葵傾報國心。龍潭千尺水，不似別情深。
宿獨留
作者：唐彥謙（唐）

日晚宿留城，人家半掩門。群鴉棲老樹，一犬吠荒村。爭買魚添價，新篘酒帶渾。船頭對新月，誰與共清論。
客中感懷
作者：唐彥謙（唐）

客路三千里，西風兩鬢塵。貪名笑吳起，說國歎蘇秦。託興非耽酒，思家豈為蓴。可憐今夜月，獨照異鄉人。
過三山寺
作者：唐彥謙（唐）

三山江上寺，宮殿望岧嶢。石徑侵高樹，沙灘半種苗。一僧歸晚日，群鷺宿寒潮。遙聽風鈴語，興亡話六朝。
望夫石
作者：唐彥謙（唐）

江上見危磯，人形立翠微。妾來終日望，夫去幾時歸。明月空懸鏡，蒼苔漫補衣。可憐雙淚眼，千古斷斜暉。
過湖口
作者：唐彥謙（唐）

江湖分兩路，此地是通津。雲淨山浮翠，風高浪潑銀。人行俱是客，舟住即為鄰。俯仰煙波內，蜉蝣寄此身。
夜泊東溪有懷
作者：唐彥謙（唐）

水昏天色晚，崖下泊行舟。獨客傷歸雁，孤眠歎野鷗。溪聲牽別恨，鄉夢惹離愁。酒醒推篷坐，淒涼望女牛。
登廬山
作者：唐彥謙（唐）

五老峰巔望，天涯在目前。湘潭浮夜雨，巴蜀暝寒煙。泰華根同峙，嵩衡脈共聯。憑虛有仙骨，日月看推遷。
金陵九日
作者：唐彥謙（唐）

野菊西風滿路香，雨花臺上集壺觴。九重天近瞻鐘阜，清歌驚起南飛雁，散作秋聲送夕陽。
遊清涼寺
作者：唐彥謙（唐）

白雲紅樹路紆縈，古殿長廊次第行。南望水連桃葉渡，竹院逢僧舊曾識，旋披禪衲為相迎。
高平九日
作者：唐彥謙（唐）

雲淨南山紫翠浮，憑陵絕頂望悠悠。偶逢佳節牽詩興，烏紗頻岸西風裡，笑插黃花滿鬢秋。
金陵懷古
作者：唐彥謙（唐）

碧樹涼生宿雨收，荷花荷葉滿汀洲。登高有酒渾忘醉，太平時節殊風景，山自青青水自流。
道中逢故人
作者：唐彥謙（唐）

蘭陵市上忽相逢，敘別殷勤興倍濃。良會若同雞黍約，行色一鞭催去馬，畫橋嘶斷落花風。
早行遇雪
作者：唐彥謙（唐）

下馬天未明，風高雪何急。須臾路欲迷，頃刻山盡白。雞犬寂無聲，曙光射寒色。荒村絕煙火，髯凍布袍濕。王事不可緩，行行動淒惻。
樊登見寄四首
作者：唐彥謙（唐）

新辭翦秋水，洗我胸中塵。無由愜良會，極目空懷人。醉來拔劍歌，字字皆陽春。輕黃著柳條，新春喜更始。感時重搔首，悵望不能已。無由託深情，傾瀉芳尊裡。明月入我室，天風吹我袍。良夜最岑寂，旅況何蕭條。馳情望海波，一鶴鳴九皋。悠悠括城北，眄眄巖泉西。宿草暝煙綠，苦竹含雲低。幽懷不可託，鷓鴣空自啼。
春風四首
作者：唐彥謙（唐）

春風吹愁端，散漫不可收。不如古溪水，只望鄉江流。新花紅爍爍，舊花滿山白。昔日金張門，狼藉餘廢宅。回頭語春風，莫向新花叢。我見朱顏人，多金亦成翁。多金不足惜，丹砂亦何益。更種明年花，春風自相識。
感物二首
作者：唐彥謙（唐）

騄驥初失群，亦自矜趫騰。俯仰歲時久，帖然困蚊蠅。豪鯨逸其穴，尺水成滄溟。豈無魚鱉交，望望為所憎。物理有翕張，達人同廢興。幸無怵迫憂，聊複曲吾肱。魚目出泥沙，空村百金珍。豫章值擁輳，細細供蒸薪。論材何必多，適用即能神。託交何必深，寡求永相親。鮑叔拙羈魯，張生窮厄陳。茫然扳援際，豈意出風塵。
和陶淵明貧士詩七首
作者：唐彥謙（唐）

貧賤如故舊，少壯即相依。中心不敢厭，但覺少光輝。向來乘時士，亦有能奮飛。一朝權勢歇，欲退無所歸。不如行其素，辛苦奈寒饑。人生系天運，何用發深悲。我居在窮巷，來往無華軒。辛勤衣食物，出此二畝園。薤菘鬱朝露，桑柘浮春煙。以茲亂心曲，智計無他奸。擇勝不在奢，興至發清言。相逢樵牧徒，混混誰愚賢。松風四山來，清宵響瑤琴。聽之不能寐，中有怨歎音。旦起繞其樹，磈砢不計尋。清陰可敷席，有酒誰與斟。由來大度士，不受流俗侵。浩歌相倡答，慰此霜雪心。中年涉事熟，欲學唾面婁。逡巡避少年，赴穢不敢酬。旁人籲已甚，自喜計慮周。微勞消厚疚，殘辱勝深憂。從知為下安，處上反無儔。人生各有志，勇懦從所求。古人重畎畝，有祿不待幹。德成祿自至，釋耒列王官。不仕亦不貧，本自足饔餐。後世恥躬耕，號呼脫饑寒。我生千祀後，念此愧在顏。為農倘可飽，何用出柴關。村郊多父老，面垢頭如蓬。我嘗使之年，言語不待工。古來名節士，敢望彭城龔。有叟誚其後，更恨道不通。鄙哉譊譊者，為隘不為通。低頭拜野老，負米吾願從。去年秋事荒，販糴仰鄰州。健者道路間，什百成朋儔。今年漸向熟，庶幾民不流。書生自無田，與眾同喜憂。作詩勞鄰曲，有倡誰與酬。亦無採詩者，此修何可修。
舟中望紫巖
作者：唐彥謙（唐）

近山如畫牆，遠山如帚長。我從雲中來，回頭白茫茫。惜去乃爾覺，常時自相忘。相忘豈不佳，遣此懷春傷。飄灑從何來，衣巾濕微涼。初疑風雨集，冉冉遊塵黃。無歸亦自可，信美非吾鄉。登舟望東雲，猶向帆端翔。
九日遊中溪
作者：唐彥謙（唐）

悠悠循澗行，磊磊據石坐。林垂短長雲，山綴丹碧顆。蓼花最無數，照水嬌婀娜。何知是節序，風日自清妥。群童競時新，萬果間蔬蓏。欣然為之醉，烏帽危不墮。此日山中懷，孟公不如我。
六月十三日上陳微博士
作者：唐彥謙（唐）

驕雲飛散雨，隨風為有無。老農終歲心，望施在須臾。平生官田粟，長此禮義軀。置之且勿戚，一飽任妻孥。青青澤中蒲，九夏氣淒寒。翾翾翠碧羽，照影蒼溪間。巢由薄天下，俗士榮一官。小大各有適，自全良獨難。窮居無公憂，私此長夏日。蚊蠅如俗子，正爾相妒嫉。麾驅非吾任，遁避亦無術。惟當俟其定，靜坐萬慮一。
宿田家
作者：唐彥謙（唐）

落日下遙峰，荒村倦行履。停車息茅店，安寢正鼾睡。忽聞扣門急，雲是下鄉隸。公文捧花柙，鷹隼駕聲勢。良民懼官府，聽之肝膽碎。阿母出搪塞，老腳走顛躓。小心事延款，□餘糧複匱。東鄰借種雞，西舍覓芳醑。再飯不厭飽，一飲直呼醉。明朝怯見官，苦苦燈前跪。使我不成眠，為渠滴清淚。民膏日已瘠，民力日愈弊。空懷伊尹心，何補堯舜治。
夏日訪友
作者：唐彥謙（唐）

堤樹生晝涼，濃陰撲空翠。孤舟喚野渡，村疃入幽邃。高軒俯清流，一犬隔花吠。童子立門牆，問我向何處。主人聞故舊，出迎時倒屣。驚迓敘間闊，屈指越寒暑。殷勤為延款，偶爾得良會。春盤擘紫蝦，冰鯉斫銀鱠。荷梗白玉香，荇菜青絲脆。臘酒擊泥封，羅列總新味。移席臨湖濱，對此有佳趣。流連送深杯，賓主共忘醉。清風岸烏紗，長揖謝君去。世事如浮雲，東西渺煙水。
遊南明山
作者：唐彥謙（唐）

久聞南明山，共慕南明寺。幾度欲登臨，日逐擾人事。於焉偶閒暇，鳴轡忽相聚。乘興樂遨遊，聊此託佳趣。涉水渡溪南，迢遙翠微裡。石磴千疊斜，峭壁半空起。白雲鎖峰腰，紅葉暗溪嘴。長藤絡虛巖，疏花映寒水。金銀拱梵剎，丹青照廊宇。石樑臥秋溟，風鈴作簷語。深洞結苔陰，嵐氣滴晴雨。羊腸轉咫尺，鳥道轉千里。屈曲到禪房，上人喜延佇。香分宿火燻，茶汲清泉煮。投閑息萬機，三生有宿契。行廚出盤飧，擔甕倒芳醑。脫冠掛長松，白石藉憑倚。宦途勞營營，暫此滌塵慮。鬮令促傳觴，投壺更聯句。興來較勝負，醉後忘爾汝。忽聞吼蒲牢，落日下雲嶼。長嘯出煙蘿，揚鞭賦歸去。
索蝦
作者：唐彥謙（唐）

姑孰多紫蝦，獨有湖陽優。出產在四時，極美宜於秋。雙箝鼓繁須，當頂抽長矛。鞠躬見湯王，封作朱衣侯。所以供盤餐，羅列同珍羞。蒜友日相親，瓜朋時與儔。既名釣詩釣，又作鉤詩鉤。於時同相訪，數日承款留。厭飲多美味，獨此心相投。別來歲雲久，馳想空悠悠。銜杯動遐思，uT口涎空流。封緘託雙鯉，於焉來遠求。慷慨胡隱君，果肯分惠否。
採桑女
作者：唐彥謙（唐）

春風吹蠶細如蟻，桑芽才努青鴉嘴。侵晨探採誰家女，愁聽門外催裡胥，官家二月收新絲。
送許戶曹
作者：唐彥謙（唐）

沙頭小燕鳴春和，楊柳垂絲煙倒拖。將軍樓船發浩歌，神鼇駕粟昇天河，新承雨澤浮恩波。
詠葡萄
作者：唐彥謙（唐）

西園晚霽浮嫩涼，開尊漫摘葡萄嘗。滿架高撐紫絡索，神蛟清夜蟄寒潭，萬片濕雲飛不起。石家美人金谷遊，勝遊記得當年景，清氣逼人毛骨冷。笑呼明鏡上遙天，
蟹
作者：唐彥謙（唐）

湖田十月清霜墮，晚稻初香蟹如虎。扳罾拖網取賽多，蟛蜞石蟹已曾食，使我一見驚非常。買之最厭黃髯老，充盤煮熟堆琳琅，橙膏醬渫調堪嘗。一鬥擘開紅玉滿，西風張翰苦思鱸，如斯豐味能知否？物之可愛尤可憎，
敘別
作者：唐彥謙（唐）

譙樓夜促蓮花漏，樹陰搖月蛟螭走。蟠拏對月吸深杯，十載番思舊時事，好懷不似當年狂。夜合花香開小院，
小洞庭洄源亭宴四郡太守詩
作者：蘇源明（唐）

小洞庭兮牽方舟，風嫋嫋兮離平流。牽方舟兮小洞庭，馮夷逝兮護輕橈，蛟龍行兮落增潮。泊中湖兮澹而閑，尚君子兮壽厥身，承明主兮憂斯人。
秋夜小洞庭離宴詩
作者：蘇源明（唐）

浮漲湖兮莽迢遙，川後禮兮扈予橈。橫增沃兮蓬仙延，夜既良兮酒且多，樂方作兮奈別何。
閨情
作者：鄭虔（唐）

銀鑰開香閣，金臺照夜燈。長徵君自慣，獨臥妾何曾。
古意
作者：畢耀（唐）

璿閨繡戶斜光入，千金女兒倚門立。橫波美目雖往來，願得侍兒為道意，後堂羅帳一相親。
情人玉清歌
作者：畢耀（唐）

洛陽有人名玉清，可憐玉清如其名。善踏斜柯能獨立，悠悠滿天星。黃金閣上晚妝成，雲和曲中為曼聲。玉梯不得蹈，搖袂兩盈盈。城頭之日複何情。
《贈獨孤常州
作者：畢耀（唐）

洪爐無久停，日月速若飛。忽然沖人身，飲酒不須疑。
奉和聖制次瓊嶽應制
作者：韋濟（唐）

陸海披晴雪，千旗獵早陽。嶽臨秦路險，河繞漢垣長。行漏通鳷鵲，離宮接建章。都門信宿近，歌舞從周王。
成都為客作
作者：田澄（唐）

蜀郡將之遠，城南萬裡橋。衣緣鄉淚濕，貌以客愁銷。地富魚為米，山芳桂是樵。旅遊唯得酒，今日過明朝。
奉和苑舍人宿直曉玩新池寄南省友
作者：沈東美（唐）

傳聞閶闔裡，寓直有神仙。史為三墳博，郎因五字遷。晨臨翔鳳沼，春注躍龍泉。去似登天上，來如看鏡前。影搖宸翰發，波淨列星懸。既濟仍懷友，流謙欲進賢。彈冠聲實貴，覆被渥恩偏。溫室言雖阻，文場契獨全。玉珂光赫奕，朱紱氣蟬聯。興逸潘仁賦，名高謝脁篇。青雲仰不逮，白雪和難牽。苒苒胡為此，甘心老歲年。
變律
作者：蘇渙（唐）

日月東西行，寒暑冬夏易。陰陽無停機，造化渺莫測。開目為晨光，閉目為夜色。一開複一閉，明晦無休息。居然六合外，曠哉天地德。天地且不言，世人浪喧喧。毒蜂成一窠，高掛惡木枝。行人百步外，目斷魂亦飛。長安大道邊，挾彈誰家兒。右手持金丸，引滿無所疑。一中紛下來，勢若風雨隨。身如萬箭攢，宛轉迷所之。徒有疾噁心，奈何不知幾。養蠶為素絲，葉盡蠶不老。傾筐對空林，此意向誰道。一女不得織，萬夫受其寒。一夫不得意，四海行路難。禍亦不在大，福亦不在先。世路險孟門，吾徒當勉旃。
《贈零陵僧
作者：蘇渙（唐）

張顛沒在二十年，謂言草聖無人傳。零陵沙門繼其後，忽如裴旻舞雙劍，七星錯落纏蛟龍。又如吳生畫鬼神，西河舞劍氣淩雲，孤蓬自振唯有君。今日華堂看灑落，琅誦□句三百字，何似醉僧顛複狂。忽然告我遊南溟，南中紙價當日貴，只恐貪泉成墨池。
五言
作者：呂巖（唐）

悟了長生理，秋蓮處處開。金童登錦帳，玉女下香階。虎嘯天魂住，龍吟地魄來。有人明此道，立使返嬰孩。奼女住南方，身邊產太陽。蟾宮烹玉液，坎戶煉瓊漿。過去神仙餌，今來到我嘗。一杯延萬紀，物外任翱翔。頓悟黃芽理，陰陽稟自然。乾坤爐裡煉，日月鼎中煎。木產長生汞，金烹續命鉛。世人明此道，立便返童顏。宇宙產黃芽，經爐煆作砂。陰陽烹五彩，水火煉三花。鼎內龍降虎，壺中龜遣蛇。功成歸物外，自在樂煙霞。要覓長生路，除非認本元。都來一味藥，剛道數千般。丹鼎烹成汞，爐中煉就鉛。依時服一粒，白日上沖天。奼女住瑤臺，仙花滿地開。金苗從此出，玉蕊自天來。鳳舞長生曲，鸞歌續命杯。有人明此道，海變已千回。古往諸仙子，根元佔甲庚。水中聞虎嘯，火裡見龍行。進退窮三候，相吞用八紘。沖天功行滿，寒暑不能爭。我悟長生理，太陽伏太陰。離宮生白玉，坎戶產黃金。要主君臣義，須存子母心。九重神室內，虎嘯與龍吟。靈丹產太虛，九轉入重爐。浴就紅蓮顆，燒成白玉珠。水中鉛一兩，火內汞三銖。吃了瑤臺寶，昇天任海枯。奼女住離宮，身邊產雌雄。爐中七返畢，鼎內九還終。悟了魚投水，迷因鳥在籠。耄年服一粒，立地變沖童。盜得乾坤祖，陰陽是本宗。天魂生白虎，地魄產青龍。運寶泥丸在，搬精入上宮。有人明此法，萬載貌如童。要覓金丹理，根元不易逢。三才七返足，四象九還終。浴就微微白，燒成漸漸紅。一丸延萬紀，物外去衝衝。個個覓長生，根元不易尋。要貪天上寶，須去世間琛。煉就水中火，燒成陽內陰。祖師親有語，一味水中金。萬物皆生土，如人得本元。青龍精是汞，白虎水為鉛。悟者子投母，迷應地是天。將來物外客，個個補丹田。二十四神清，三千功行成。寒雲連地轉，聖日滿天明。玉子偏宜種，金田豈在耕。此中真妙理，誰道不長生。妙妙妙中妙，玄玄玄更玄。動言俱演道，語默盡神仙。在掌如珠異，當空似月圓。他時功滿後，直入大羅天。
絕句
作者：呂巖（唐）

捉得金晶固命基，日魂東畔月華西。於中煉就長生藥，服了還同天地齊。莫怪瑤池訊息稀，只緣塵事隔天機。若人尋得水中火，有一黃童上太微。混元海底隱生倫，內有黃童玉帝名。白虎神符潛奼女，靈元鎮在七元君。三畝丹田無種種，種時須藉赤龍耕。曾將此種教人種，不解鉛池道不生。閃灼虎龍神劍飛，好憑身事莫相違。傳時須在乾坤力，便透三清入紫微。不用梯媒向外求，還丹只在體中收。莫言大道人難得，自是功夫不到頭。飲酒須教一百杯，東浮西泛自梯媒。日精自與月華合，有個明珠走上來。不負三光不負人，不欺神道不欺貧。有人問我修行法，只種心田養此身。時人若擬去瀛洲，先過巍巍十八樓。自有電雷聲震動，一池金水向東流。瓶子如金玉子黃，上升下降續神光。三元一會經年淨，這個天中日月長。學道須教徹骨貧，囊中只有五三文。有人問我修行法，遙指天邊日月輪。我自忘心神自悅，跨水穿雲來相謁。不問黃芽肘後方，妙道通微怎生說。肘傳丹篆千年術，口誦黃庭兩卷經。鶴觀古壇松影裡，悄無人跡戶長扃。獨上高峰望八都，黑雲散後月還孤。茫茫宇宙人無數，幾個男兒是丈夫。天下都遊半日功，不須跨鳳與乘龍。偶因博戲飛神劍，摧卻終南第一峰。朝遊北越暮蒼梧，袖裡青蛇膽氣粗。三入嶽陽人不識，朗吟飛過洞庭湖。趯倒葫蘆掉卻琴，倒行直上臥牛岑。水飛石上迸如雪，立地看天坐地吟。吾家本住在天齊，零落白雲鎖石梯。來往八千消半日，依前歸路不曾迷。蓮峰道士高且潔，不下蓮宮經歲月。星辰夜禮玉簪寒，龍虎曉開金鼎熱。東山東畔忽相逢，握手丁甯語似鐘。劍術已成君把去，有蛟龍處斬蛟龍。朝泛蒼梧暮卻還，洞中日月我為天。匣中寶劍時時吼，不遇同人誓不傳。偎巖拍手葫蘆舞，過嶺穿雲拄杖飛。來往八千須半日，金州南畔有松扉。養得兒形似我形，我身枯悴子光精。生生世世常如此，爭似留神養自身。精養靈根氣養神，此真之外更無真。神仙不肯分明說，迷了千千萬萬人。不事王侯不種田，日高猶自抱琴眠。起來旋點黃金買，不使人間作業錢。天涯海角人求我，行到天涯不見人。忠孝義慈行方便，不須求我自然真。莫道幽人一事無，閑中盡有靜工夫。閉門清晝讀書罷，掃地焚香到日晡。先生先生貌獰惡，拔劍當空氣雲錯。連喝三回急急去，欻然空裡人頭落。劍起星奔萬裡誅，風雷時逐雨聲粗。人頭攜處非人在，何事高吟過五湖。粗眉卓豎語如雷，聞說不平便放杯。仗劍當空千里去，一更別我二更回。先生先生莫外求，道要人傳劍要收。今日相逢江海畔，一杯村酒勸君休。龐眉鬥豎惡精神，萬裡騰空一踴身。背上匣中三尺劍，為天且示不平人。
徽宗齋會
作者：呂巖（唐）

高談闊論若無人，可惜明君不遇真。陛下問臣來日事，請看午未丙丁春。
七夕
作者：呂巖（唐）

四海孤遊一野人，兩壺霜雪足精神。坎離二物君收得，龍虎丹行運水銀。野人本是天臺客，石橋南畔有舊宅。父子生來有兩口，多好歌笙不好拍。
贈李德成
作者：呂巖（唐）

九重天子寰中貴，五等諸侯門外尊。爭似布衣狂醉客，不教性命屬乾坤。
牧童
作者：呂巖（唐）

草鋪橫野六七裡，笛弄晚風三四聲。歸來飽飯黃昏後，不脫蓑衣臥月明。
潭州鶴會
作者：呂巖（唐）

這回相見不無緣，滿院風光小洞天。一劍當空又飛去，洞庭驚起老龍眠。
紹興道會
作者：呂巖（唐）

偶乘青帝出蓬萊，劍戟崢嶸遍九垓。我在目前人不識，為留一笠莫沉埋。
贈曹先生
作者：呂巖（唐）

鶴不西飛龍不行，露幹雲破洞簫清。少年仙子說閒事，遙隔彩雲聞笑聲。
海上相逢趙同
作者：呂巖（唐）

南宮水火吾須濟，北闕夫妻我自媒。洞裡龍兒嬌鬱律，山前童子喜徘徊。
題鳳翔府天慶觀
作者：呂巖（唐）

得道年來八百秋，不曾飛劍取人頭。玉皇未有天符至，且貨烏金混世流。
劍畫此詩於襄陽雪中
作者：呂巖（唐）

峴山一夜玉龍寒，鳳林千樹梨花老。襄陽城裡沒人知，襄陽城外江山好。
洞庭湖君山頌
作者：呂巖（唐）

午夜君山玩月回，西鄰小圃碧蓮開。天香風露蒼華冷，雲在青霄鶴未來。
秦州北山觀留詩
作者：呂巖（唐）

石池清水是吾心，剛被桃花影倒沉。一到邽山宮闕內，銷閑澄慮七絃琴。
題永康酒樓
作者：呂巖（唐）

鯨吸鼇吞數百杯，玉山誰起複誰頹。醒時兩袂天風冷，一朵紅雲海上來。
贈滕宗諒
作者：呂巖（唐）

華州回道人，來到嶽陽城。別我遊何處，秋空一劍橫。
贈江州太平觀道士
作者：呂巖（唐）

落魄薛高士，年高無白髭。雲中閑臥石，山裡冷尋碑。誇我飲大酒，嫌人說小詩。不知甚麼漢，一任輩流嗤。
宋朝張天覺為相之日有襤縷道人及門求施…留詩於案上雲
作者：呂巖（唐）

捏土為香事有因，世間宜假不宜真。皇朝宰相張天覺，天下雲遊呂洞賓。
贈陳處士
作者：呂巖（唐）

青霄一路少人行，休話興亡事不成。金榜因何無姓字，深謝宋朝明聖主，解書丹詔詔先生。
哭陳先生
作者：呂巖（唐）

天網恢恢永珍疏，一身親到華山區。寒雲去後留殘月，自從遺卻先生後，南北東西少丈夫。
化江南簡寂觀道士侯用晦磨劍
作者：呂巖（唐）

欲整鋒鋩敢憚勞，淩晨開匣玉龍嗥。手中氣概冰三尺，削平浮世不平事，與爾相將上九霄。
熙甯元年八月十九日過湖州東林沈山用石榴…自號回山人
作者：呂巖（唐）

西鄰已富憂不足，東老雖貧樂有餘。白酒釀來緣好客，黃金散盡為收書。
大雲寺茶詩
作者：呂巖（唐）

玉蕊一槍稱絕品，僧家造法極功夫。兔毛甌淺香雲白，幽叢自落溪巖外，不肯移根入上都。
別詩二首
作者：呂巖（唐）

無心獨坐轉黃庭，不逐時流入利名。救老只存真一氣，莫笑老人貧裡樂，十年功滿上三清。時人受氣稟陰陽，均體乾坤壽命長。為重本宗能壽永，咫尺昆侖山上玉，幾人知是藥中王。
贈羅浮道士
作者：呂巖（唐）

羅浮道士誰同流，草衣木食輕王侯。世間甲子管不得，飲餘回首話歸路，遙指白雲天際頭。
宿州天慶觀殿門留贈符離道士
作者：呂巖（唐）

秋景蕭條葉亂飛，庭松影裡坐移時。雲迷鶴駕何方去，仙洞朝元失我期。
題黃鶴樓石照
作者：呂巖（唐）

黃鶴樓前吹笛時，白蘋紅蓼滿江湄。衷情慾訴誰能會，惟有清風明月知。
答僧見
作者：呂巖（唐）

三千裡外無家客，七百年來雲水身。行滿蓬萊為別館，積德求師何患少，由來天地不私親。
與潭州智度寺慧覺詩
作者：呂巖（唐）

達者推心兼濟物，聖賢傳法不離真。請師開說西來意，七祖如今未有人。
參黃龍機悟後呈偈
作者：呂巖（唐）

棄卻瓢囊摵碎琴，如今不戀□中金。自從一見黃龍後，始覺從前錯用心。
題僧房絕句
作者：呂巖（唐）

唐朝進士，今日神仙。足躡紫霧，卻返洞天。
賜齊州李希遇詩
作者：呂巖（唐）

少飲欺心酒，休貪不義財。福因慈善得，禍向巧奸來。
六言
作者：呂巖（唐）

春暖群花半開，逍遙石上徘徊。獨攜玉律丹訣，逢人莫話他事，笑指白雲去來。
明胎息
作者：呂巖（唐）

密室靜存神，陰陽重一斤。煉成離女液，咽盡坎男津。漸變逍遙體，超然自在身。更修功業滿，旌鶴引朝真。
警世
作者：呂巖（唐）

二八佳人體似酥，腰間仗劍斬凡夫。雖然不見人頭落，暗裡教君骨髓枯。
通道
作者：呂巖（唐）

通道複通玄，名留四海傳。交親一拄杖，活計兩空拳。要果逡巡種，思茶逐旋煎。豈知來混世，不久卻迴天。
為賈師雄發明古鐵鏡
作者：呂巖（唐）

手內青蛇淩白日，洞中仙果豔長春。須知物外煙霞客，不是塵中磨鏡人。
題全州道士蔣暉壁
作者：呂巖（唐）

醉舞高歌海上山，天瓢承露結金丹。夜深鶴透秋空碧，萬裡西風一劍寒。
謁石守道
作者：呂巖（唐）

高心休擬鳳池遊，朱紱銀章寵已優。欲待禍來名欲滅，林泉養法預為謀。
題廣陵妓屏二首
作者：呂巖（唐）

嫫母西施共此身，可憐老少隔千春。他年鶴發雞皮媼，今日玉顏花貌人。花開花落兩悲歡，花與人還事一般。開在枝間妨客折，落來地上請誰看。
題東都妓館壁
作者：呂巖（唐）

一吸鸞笙裂太清，綠衣童子步虛聲。玉樓喚醒千年夢，碧桃枝上金雞鳴。
崔中舉進士遊嶽陽遇真人錄沁園春詞詰其姓名…留詩於壁
作者：呂巖（唐）

腹內嬰兒養已成，且居廛市暫娛情。無端措大剛饒舌，卻入白雲深處行。
題詩紫極宮
作者：呂巖（唐）

宮門一閑入，臨水憑欄立。無人知我來，朱頂鶴聲急。
閑題
作者：呂巖（唐）

獨自行來獨自坐，無限世人不識我。惟有城南老樹精，分明知道神仙過。
山隱
作者：呂巖（唐）

松枯石老水縈回，個裡難教俗客來。抬眼試看山外景，紛紛風急障黃埃。
絕句
作者：呂巖（唐）

息精息氣養精神，精養丹田氣養身。有人學得這般術，便是長生不死人。斗笠為帆扇作舟，五湖四海任遨遊。大千沙界須臾至，石爛松枯經幾秋。或為道士或為僧，混俗和光別有能。苦海翻成天上路，毗盧常照百千燈。
勸世
作者：呂巖（唐）

一毫之善，與人方便。一毫之惡，勸君莫作。衣食隨緣，天眼昭昭，報應甚速。諦聽吾言，神欽鬼伏。
窯頭坯歌
作者：呂巖（唐）

窯頭坯，隨雨破，只是未曾經水火。若經水火燒成磚，凡水火，尚成功，堅完萬物誰能同。修行路上多少人，既不悟，終不悔，死了猶來借精髓。主持正念大艱辛，執迷不悟修真理，焉知潛合造化功。又不見九江張尚書，又不見三衢趙樞密，參禪作鬼終不識。修完外體在何邊，大丈夫，超覺性，了盡空門不為證。伏羲傳道至於今，坎離即是真常家，見者超凡須入聖。坎是虎，離是龍，剝而複，否而泰，進退往來定交會。弦而望，明而晦，餌之千日功便成，金筋玉骨身已輕。此個景象惟自身，飲凡酒，食羶腥，補養元和沖更盈。自融結，轉光明，不食方為真絕糧，真氣薰蒸肢體強。既不食，超百億，到此遂成無漏身，胎息丹田湧真火。老氏自此號嬰兒，真人出現大神通，從此天仙可相賀。聖賢三教不異門，學人學人細尋覓，且須研究古金碧。金碧參同不計年，